Proestukkie: Miljoenêr in ‘n teekoppie	March 18, 2013	’n Proestukkie:
“Nie hierdie keer nie, Ouma. My intuïsie en elke ander ingeboude waarskuwingsintuig het my totaal en al in die steek gelaat.”
“Drink klaar jou tee en gee jou koppie.”
Abigail hou haar ouma dop. Toe sy die koppie eers dié kant en toe daardie kant toe draai, staan Abigail vinnig op en gaan langs haar op die bank sit. “Is daar iets?”
“Ek sien ’n man.”
“’n Vet R.”
“Wat beteken dit?”
Sy naam kan met ’n R begin of … Nee, ek dink dit staan vir Rand. Die man is ryk. Beslis ’n miljoenêr.”
Dis ’n simpel ding wat sy wil doen, maar sy doen dit in elk geval. Sy gryp amper die koppie uit haar ouma se hande. “Wag, laat ek kyk. Waar sien Ouma dit?”
Ouma Moekie lag. Sy vind Abigail se angstigheid definitief prettig. Sy vat die koppie terug en beduie na ’n paar blaartjies. “Sien jy? Daar staan die man en bokant sy kop is die groot R.”
“Ek sien net ’n klomp deurmekaar teeblare,” sê Abigail teleurgesteld.
“Nee, hy is daar. Ek sien hom duidelik.”
“Kan Ouma sien hoe hy lyk?”
Abigail sak terug teen die kussing. “Dit beteken niks nie, Ouma.”
“Hoekom vertel jy my nie maar net van die man en kry klaar nie, Abby? Wie is hy?”
Haar oë vlieg op, reg in haar ouma se wyse oë.
“Van watter man praat Ouma nou?”
Haar ouma lig haar wenkbroue beterweterig. “Die een wat jou tot teekoppies dryf. Toe, uit daarmee!”
“Nou goed. Ek het ’n man ontmoet en hy is alles wat ek in ’n man wil hê en hy is ook alles wat ek nié in ’n man wil hê nie. Maak dit sin?”
“Dis ’n vreemde antwoord, maar dalk maak dit vir jou sin. Vertel my eerder meer van hom.”
Abigail kry nie kans om verder te praat nie, want ouma Moekie se voordeurklokkie lui skril.
Posted in: Boeke, Proestukkies, Romance, Romance novels, romanses, Skrywers | Tagged: Afrikaans, Dina Botha, Lapa Uitgewers, liefdesverhale, romanses, Romanza	Post navigation
Heila Theron vertel meer oor TussenspelNuut van Bets Smith! Leave a Reply Cancel reply	Enter your comment here...